Fusbal
Fusbal (ang. football, mjym. Fußball, pol. piłka nożna) – manszaftszpil, wywůłano we weldźe szportzorta. We fusbalowych wetkach (szpilach) 2 manszafty szpilajům. Wbiće bala do tora spůrńika je szpilowym cfekym. Wygrywo ta manszafta, kero sprawi to mer razůw. Szpile skłodajům śe ze dwjůch tajlůw, kere majům pů 45 minutůw. Sům uůne szpilane na rechtekym, trowjastym szpilplacu. Mjary szpilplaca to uod 45 m do 90 m szyrzce na uod 90 m do 120 m lang. Tory majům mjary 244 na 732 cyntimetrůw.
11 fusbalšpilerůw skłodo śe na kożdo manszafta, posztrzůd kerych ukozyma tego w torze - tormana (kery moge chytać bal do rankůw), tych na zadku - uobrůńcůw, tych w posztrzodku půmocńikůw a tych w napadźe - napadźorůw.
[Sprowjej] Historyjo
Fusbal wynojdli we Ynglandźe, kaj pjyrsze szpile szpilali uż bezma we III w. Pjyrszy angelski fusbalowy ferajn - Sheffjeld Club - erygowany bůł we 1855 g. 8 rokůw ńyskorzi stanůł już pjyrszy angelski fusbalowy ferajn, kery wprowadźůł jednake prawidła lo wšyjskych. We 1904 g. stanůła Pojsztrzůdnacyjowo Fusbalfederacyjo (FIFA).
[Sprowjej] Fusbal na Ślůnsku
[Sprowjej] Reprezentacyjo ślůnsko
Ńyformalny manszaft fusbalowy, we kerym szpilujům fusbalszpilery s wojewůdztwa ślůnskigo, ńy noleży do FIFA ńy UEFA. Ńy bjere udźůłu we uoficjalnych turńejach. Na uostatku szpilali z Polokůma (1:1, Stadjůn Ślůnski we Chorzowje, 9 grudńa 2006).
[Sprowjej] Auskuplůngi
szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn